СООПШТЕНИЕ ДО МЕДИУМИТЕ

НОВИОТ ИЗВЕШТАЈ ГО ОТКРИВА НИСКОТО НИВО НА СВЕСТ ПОТРЕБНО ЗА ЗАШТИТА ОД КОМЕРЦИЈАЛНА СЕКСУАЛНА ЕКСПЛОТАЦИЈА НА ДЕЦАТА НА ЗАПАДЕН БАЛКАН

Новиот извештај на Глобалната Иницијатива против Транснационалниот Организиран Криминал (ГИ-ТОК) насловен како Искористени пред нашите очи ги појаснува различните форми на комерцијална сексуална експлотација на децата и ги анализира неопходните реакции за заштита на децата од Западен Балкан

**Виена, Австрија – 18 Мај 2021:** Децата се под ризик од комерцијална сексуална експлотација во сите 6 земји од Западен Балкан, според Новиот извештај на Глобалната Иницијатива против Транснационалниот Организиран Криминал (ГИ-ТОК). Сето подразбира експлоатација потпомогната од технологија, вклучително и создавање и дистрибуција на материјал за сексуална злоупотреба на деца преку Интернет. Извештајот покажува дека општеството и инситуциите на Западен Балкан имаат ограничена свест и капацитет да одговорат адекватно кон комерцијалната сексуална експолатираност на децата.

**Искористени пред нашите очи: Проценка на комерцијалната сексуална експлоатација на децата и одговорите за заштита на децата на Западен Балкан** е првиот извештај од овој вид кој се фокусира на проблемот во регионот. Тој дава детални информации за активностите и одговорностите на различните актери кои работат на идентификување, спречување и борба против експлоатацијата на Западен Балкан.

“Извештајот потекнува од анализите на граѓанското општеството, базирани на придонесите на информации добиени од трговијата со луѓе, експертите за заштита на деца и технологија од Западен Балкан. Додека извештајот го расветлува овој скриен проблем, „недостатокот на ажурирани и расчленети податоци, заедно со општата тенденција за недоволно пријавување на случаите, најверојатно ги прави бројките презентирани во извештајот значително потценувачки“, вели Ливија Вагнер, една од авторките на извештајот.

Дури и пред пандемијата на КОВИД-19, случаите на експлоатација овозможени преку социјалните медиуми или мрежните платформи за комуникација се зголемуваа во регионот. „Технолошко-олеснетата експлоатација честопати следи сличен циклус, почнувајќи со „груминг“ , потоа проследено од секстирање, што доведува пак до сескуално изнудување и/или сексуално злоставување на децата и сето завршува со споделување на материјал за сексуална злоупотреба на децата “, објаснува Ти Хоанг, едена од авторките на извештајот.

Извештајот заклучува дека моменталните слабости во системот за заштита на децата и ограничениот институционален капацитет, недостатокот на специјализација и ангажираност од граѓанското општество и ниската свест на приватниот сектор го прават Западен Балкан ранлив на комерцијална сексуална експлоатација на деца.

„Иако националните законски рамки генерално се во согласност со меѓународните стандарди, не постои ефикасен пристап на повеќе засегнати страни за решавање на феноменот на холистички начин“, вели Кристина Амерхаузер, една од авторките на извештајот.

„Нема доволно расположливи ресурси за спротивставување и намалување на ранливоста на децата кон сексуална експлоатација на соодветен начин низ целиот регион. Постои јасна потреба за поголемо разбирање и капацитет во регионот за справување со темата“, вели Ругеро Скатуро, еден од авторите на извештајот.

Процесот вклучува и специфични национални активности, но исто така и заеднички регионален пристап заснован на споделување добри практики и информации. За спроведување на законот, потребни се и вештини и алатки за да се наруши оваа дигитална опасност ’.

Извештајот дава обемни препораки поделени по земја и групи на заинтересирани страни. Исто така, достапен е практичен водич наменет за правни практичари: кој пак ги истакнува националните и меѓународните правни рамки што ја регулираат комерцијалната сексуална експлоатација и ги истакнува тековните празнини за кои е потребно национално и регионално усогласување.

**Контакт за прашања и одговори: Клаудио Линди** claudio.landi@globalinitiative.net **За глобалната иницијатива**

Глобалната Иницијатива против Транснационален Организиран Криминал (ГИ-ТОК) е мрежа на професионалци кои работат на првите редови ви битката против нелегалната економија и криминалот. Преку глобалната мрежа на опсерватории на граѓанското општество за нелегалната економија, ние ги следиме трендовите и работиме на создавање докази за дејствување на јавните политики, дистрибуирајќи експертиза на нашата мрежа и катализирајќи мултисекторски и холистички одговори на цела низа видови на криминал. Со Фондот за отпорност на Глобалната Иницијатива, ги поддржуваме активистите на локалните невладини организации кои работат во области каде е опфатен криминалот кој ги поткопува безбедноста, сигурноста и животните шанси на луѓето.